पाएं अपने शहर की ताज़ा ख़बरें और फ्री ई-पेपरडाउनलोड करें
बुधवार को 4 और कोरोना मरीजों की मौत हो गई। मरने वालों की संख्या 539 हो गई । उधर, 96 नए पॉजिटिव मामले सामने आए हैं। इस प्रकार जिले में कुल 16,329 पॉजिटिव केस हो गए हैं। सिविल सर्जन डॉ. हरभजन राम ने बताया कि अब तक 5,47,769 लोगों की सैंपलिंग ली गई है, इनमें से 5,26,869 की रिपोर्ट निगेटिव रही है। जिले में इस समय 1470 एक्टिव मामले हैं। अब तक 14,320 लोग कोरोना से पूरी तरह से ठीक हो चुके हैं। इनमें से 1153 लोगों को ठीक होने के बाद घर में एकांतवास किया गया है। इस प्रकार एक दिन में 146 मरीज सेहतमंद हुए हैं।
उधर, 1211 अन्य को इलाज के लिए एकांतवास में रखा गया है। वहीं, 78 पॉजिटिव मरीजों का इलाज अन्य जिलों में चल रहा है। इसके अलावा 22 मरीज गुरदासपुर में, नौ मरीज अरोड़ा अस्पताल में, 17 मरीज बटाला में, आठ मरीज संधू अस्पताल बटाला में, 23 अबरोल मेडिकल सेंटर में, आठ सीएचसी धारीवाल में, 64 मरीज सेंट्रल जेल में और 29 मरीज मिलिट्री अस्पताल में दाखिल हैं। कोरोना की अभी तक 4571 लोगों की रिपोर्ट पेंडिंग है और 2460 की टेस्टिंग अन्य जिलों में हुई है। उधर, आरटीपीसीआर में 8530, ट्रूनेट में 114 और एंटिजन में 5225 केस पॉजिटिव आए हैं। बुधवार को जिला गुरदासपुर अधीन संचालित कोविड वैक्सीन सेंटर में कुल 7642 लाभपात्रियों को कोरोना टीका लगा। जारी रिपोर्ट अनुसार गुरदासपुर में 890, कलानौर में 636, फतेहगढ़ चूड़ियां में 978, ध्यानपुर में 440, नौशहरा मज्जा सिंह में 410, बटाला में 1099, भाम में 764, रणजीत बाग में 460, भुल्लर में 710, बहरामपुर में 798, दोरांगला में 257 व काहनूवान में 200 लाभपात्रियों को कोविड इंजेक्शन लगाया गया। जिला टीकाकरण अधिकारी डॉ. अरविंद मनचंदा के अनुसार 4430 वैक्सीन डोज बकाया रह गई हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn